ОТЧЕТЕН ДОКЛАД ЗА ДЕЙНОСТТА

НА НАРОДНО ЧИТАЛИЩЕ „СВ.СВ.КИРИЛ И МЕТОДИЙ 1882“ ПРЕЗ 2020 ГОДИНА

Докладът за дейността на Народно читалище „Св.С.св.Кирил и Методий 1882“" Попово отчита изпълнението на дейностите по Годишната програма за развитие на читалищната дейност, разработена в изпълнение на Закона за народните читалища, културния календар, реализираните проекти и внесените отчети за дейността му през 2020 година.

През изминалата година обявената пандемична обстановка се отрази и на нашето читалище .За първи път бяхме изправени пред несигурност и неизвестност за работата на нашата институция от началото на месец март.През всичкото време на пандемията читалището не е затваряло врати, като основно функционираше библиотеката, докато всички други форми бяха спрени

Както вече споменах , библиотеката при читалището не е прекъсвала дейността си. Всички читатели бяха обслужвани при строго спазване на противоепидемичните мерки.За годината читателите са 1747 с 16 234 посещения във всичките отдели.Закупени са повече от 1024 книги . Фонда бе обогатен чрез спечелен Проект на МК и 790 книги- дарения от издателства, институции и наши съграждани.Уредени бяха 29 тематични витрини, 15 къта за бележити дати и годишнини. Направени са 56 радиопредавания и повече от 600 електронни публикации. В периода на строга карантина в читалищната библиотека бе разработен проект „Българските библиотеки – съвременни центрове за четене и информираност“ .

Поради възможност за индивидуално обучение преподавателите в школата почти не са прекратявали учебните процеси.

Направени бяха опити за дистанционно обучение на децата от джаз пеене и Вокалната група, но почти без успех .

В Музикалната школа през учебна 2019/2020 година бяха утвърдени два класа по пиано , един по синтезатор и акордеон и един клас по поп и джаз пеене, а от учебна 2020/2021 година към школата бе открит и клас китара .До момента към класическата музика се приобщават 38 ученика от различни възрастови групи.

През 2020 година от настоятелството бяха утвърдени 5 колектива за любителско художествено творчество.

Представителен детско-юношески танцов състав „Северняче“ за периода наброяваше 130 участника разпределени в три възрастови групи.От март същата година поради пандемичната обстановка в страната , дейността на колектива бе временно прекратена. Репетиционните процеси бяха за кратко възстановени от месец октомври .

За периода колектива има 5 концертни изяви .

Детска вокална група „Орхидея“ съвместно с класа по поп и джаз пеене се представиха с нов репертоар в три сценични и една онлайн изяви.

Младите художници от Кръжока по изобразително изкуство спечелиха призови места в два Общински конкурси – Поклон и памет и Конкурса за есе, рисунка и рецитал, посветен на Апостола на свободата.

С международно участие и две престижни награди /Наградата за звуково оформление и наградата на читалище „Добри Войников“ се представи през изминалата година ръководителя на Киноклуб „Иван Братанов“-Спиридон Борисов .

Литературният клуб осъществи само две сбирки .

До средата на месец март съвместно с Ротари клуб, успяхме да реализираме „Конкурса за домашно вино , мезе и сирена“. Открихме „Винария 2020“ с участието на повече от седем винарски изби.

Поставихме началото на нова форма за творческо развитие, забавление и релакс-“Открий художника в себе си и рисувай с чаша вино в ръка“.

Благотворителната ни инициатива“ Работилницата за мартеници“ имаше широк отзвук сред поповското общественост , като в нея се включиха ученици от всички учебни заведения в града , родители и граждани.

През месец януари се откри и фотографска изложба посветена на 70 – та годишнина от установяване на дипломатическите отношения между Китай и България.

Проведена бе среща –разговор и представено творчеството на Калин Терзийски.

На наша сцена гостува ДТ-Хасково с постановката „Различен от всички“.

Голяма активност имаше от страна на училищата в нашата община при провеждането на Конкурса за есе, рисунка и рецитал, посветен на 147 години от безсмъртието на Васил Левски и Конкурса „Поклон и памет“- посветен на 142 години от освобождението на България .

През 2020 година отново предоставихме възможност за изява на повече от 18 представители на нежния пол от цялата община и открихме изложбата-базар „С магията на женските ръце“ . Организирахме и благотворителна кампания и концерт, за набиране на средства в помощ на лечението на нашия колега Драгомир Димов.

Отбелязан бе Деня на самодееца с постановката „Вестникар ли?“ на ДТ – Силистра.

На наша сцена се проведе и празничния концерт, посветен на 3-ти март- Националния празник на РБ.

В чест на Празника на града – 10 юни бе открита самостоятелна изложба на Деян Йорданов.

Есенните месеци стартирахме с партньорство и участие в проект „Дните на игрите“, Благотворителен концерт за Клуб народни хора и танци „Гиздава девойка“.

Като част от съпътстващата програма на кинофестивала „Златното око“ се проведе среща - разговор със Стефан Вълдобрев.

ДТ“Силистра“ гостува с постановката „Свекърва“.

За няколко месеци бяха проведени и прожекции от мобилното кино.

През отчетния период се затвърдиха партньорствата с училища, детски градини, обществени институции и неправителствени организации.проведени са 5 обучения от Областен информационен център и МИГ-Попово.

От защитените проекти сме партньори на ОУ“СвКлимент Охридски“ по Проект „библиотеките като образователна среда“ и международен проект**„AIRBAG FOR ERASMUS+”.**

Материалната база на читалището е в много добро състояние.санитарно-хигиенните условия се поддържат на необходимото ниво и се оказва контрол по използване на съоръженията, оборудване и зали. Направен е частичен ремонт на входното фоайе, но все още не е завършен подхода към парковото пространство около сградата.

През отчетния период са проведени 7 заседания на настоятелството и едно Общо събрание.

Благодаря на всички за моралната подкрепа и оставаме с надежда за времето , в което дейностите на нашето читалище ще бъдат в нормалния си ритъм.